Merkezê Îrtîbat û Çapemenîye yê HPGyî derheqê şeş gerîlayanê ke 20ê temmuze de şehîd bîyê beyanatêk weşana.
Beyanat wina yo:
"Têgêrayîşê Azadî yê Kurdîstanî tarîxê xo yê xoverdayîşî de gelek qehremanê pîlî afirnayî. Vera şerê înkar û çinkerdişî yo ke komelê kurdan rê yeno ferzkerdene, mîlîtananê fedayîyanê ke xeyalê azadî yê şarê xo kerdî xo piştî, tena berpirsîyarîyê xo yê exlaqî û wîjdanî nîyardî ca eynî wextî de bi biredarî, bawerî û îradyêkê pîlî xo ver da.Hemrayê ma Andok, Bawer, Cûdî, Mervan, Nûman û Yaşaro ke şîbî ser ke seba azadîye ked û fedakarîyêka pîle lazim a nê oxirî de xo ver da û 20ê temmuza 2018î de warê Elemûnî yê qezaya Qilabanî ya Şirnexî de galê artêşa T.C. ya faşîste de şehîd bîy. Derheqê hamrayanê ma de agahî wina yê:
Nameyê Qodî: Andok Palo
Name û Peyname: Mahsûn Kaya
Cayê Bîyayîşî: Xarpêt
Maye-Pî: Aysele-Ramazan
Tarîx û Cayê Şehadetî: 20ê Temmuza 2018î / Qilaban
Nameyê Qodî: Bawer Çewlîg
Name û Peyname: Îlyas Arslan
Cayê Bîyayîşî: Çewlîg
Maye-Pî: Kûdrete-Faîk
Tarîx û Cayê Şehadetî: 20ê Temmuza 2018î / Qilaban
Nameyê Qodî: Cûdî Destan
Name û Peyname: Yucel Ozdemîr
Cayê Bîyayîşî: Erzîrom
Maye-Pî: Caîze-Cemîl
Tarîx û Cayê Şehadetî: 20ê Temmuza 2018î / Qilaban
Nameyê Qodî: Mervan Darahênê
Name û Peyname: Ramazan Taşdemîr
Cayê Bîyayîşî: Çewlîg
Maye-Pî: Kadrîye-Memdûh
Tarîx û Cayê Şehadetî: 20ê Temmuza 2018î / Qilaban
Nameyê Qodî: Sofî Êlih
Name û Peyname: Mehmet Yuknu
Cayê Bîyayîşî: Êlih
Maye-Pî: Hamdîye-Orhan
Tarîx û Cayê Şehadetî: 20ê Temmuza 2018î / Qilaban
Nameyê Qodî: Yaşar Tendurek
Name û Peyname: Ozdemîr Ozogûl
Cayê Bîyayîşî: Wan
Maye-Pî: Herdemcane-Nîzamettîn
Tarîx û Cayê Şehadetî: 20ê Temmuza 2018î / Qilaban
Hemrayê ma Andok, Bawer, Cûdî, Mervan, Nûman û Yaşar seba azadîya şarê Kurdîstanî kewtî rayîrê azadîye û bi bawerîyêka pîle têkoşîyayî. Bi rihêkê fedayî têkoşînê azadî yê kurdan de vera dişamenan şer kerd. Her şeş embazê ma yê ke bi vinetişê xo yê fedakar û samîmî mîyanê refanê gerîlayan de bî wayîrê cayêkê girîngî mîyanê hemrayanê xo de, cad kerd ke wezîfeyê xo bi hawayêkê tewr başî bîyarê ca. Bi şîyarê “Kurdîstano Azad û Raybero Azad”î tewrê têkoşînî bîy û xo aver berd û radayîşanê şorişgêrî yê pîlan de kedêka pîl û girînge daye. Sere de keyeyanê hêja yê hemrayanê ma Andok, Bawer, Cûdî, Mervan, Nûman û Yaşarî, ma pêro şarê welatparêzî yê Kurdîstanî rê serweşîye wazenê û hêvî kenê û soz danê ke ma do seba caardişê hewn û xeyalanê cuya azade ya şehîdan, têkoşînê xo bi hawayêkê bêemanî dewam bikerê.”
